Olemme tulleet nyt viimeiseen jaksoon sarjassamme -
Mooses - johtaja vailla vertaa. Olemme melkein kirjan lopussa.
Otsikkona on tällä kertaa Pääsikö Mooses perille.
Viime kerralla huomasimme, että Herra ei sitä pääsyä luvannut.
Se oli tämän vanhan miehen elämän suurin pettymys.
Nyt ollaan kuitenkin menossa siellä Kuolleenmeren takana -
pohjoiseen päin. Kolme kuningasta kielsi Kuninkaantien käytön, -
niin löytyi jokin sivutie kansan kuljettavaksi.
Mennään aina vain pohjoiseen ja kohdataan 2 amorilaiskuningasta: -
Siihon ja Og. Molemmilla kerroilla Mooses tarjosi rauhaa: -
"Saammeko kulkea maanne läpi?" Molemmat suuttuivat kauheasti -
ja lähettivät sotajoukon israelilaisia vastaan.
Luulivat voittavansa israelilaiset, tämmöisen paimentolaisporukan, -
jota ei ole erityisemmin sotaan harjoitettu ja onko aseitakaan..?
Koska Herra soti kansansa puolesta, niin Mooses ja kansa voittivat 6-0.
He saivat isot alueet Jordanin takaa -
ja Gennesaretin järven takaa.
Nyt kanaanilaiset kansat alkoivat säikähtää ja hermostua.
He eivät olleet ottaneet israelilaisten uhkaa vakavasti.
Nyt he kuulivat, että 2 voimakasta syyrialaista amorilaiskuningasta -
olivat hävinneet, niin nyt alkoi jo pelottaa.
Sitten nämä naapurikansat keksivät juonen.
Jos me emme saa aseilla heitä kukistettua, -
niin mitäpä jos kukistettaisiinkin moraalittomuudella?
Juoni oli, että kun Mooses ja kansa tulevat vastapäätä Jerikoa -
toiselle puolelle jokea Moabin tasangolle paikkaan Sitsim.
Nimi tarkoittaa akasiapuita. Siellä oli varmaan ihana asuinpuisto.
Sinne lähetetään kanaanilaisia naisia -
houkuttelemaan nuoria miehiä synteihin: -
epäjumalanpalvelukseen ja myös seksuaalisiin synteihin.
Se oli israelilaisten ensimmäinen kohtaaminen Baalin kultin kanssa.
Kanaaninmaan pääjumala oli Baal.
Baalin palvontamenot olivat aika lailla seksuaalisia menoja.
Baalin temppeleissä oli temppeli- porttoja ja -poikia.
Sinne kun meni, sai valita, millaisia seksipalveluja haluaa.
Nämä nyt eivät pelkästään mitään temppeliporttoja olleet, -
vaan leiriin tuli aika paljon nuoria kauniita naisia, -
jotka sanoivat: "Tulkaa meidän juhliin! Meillä on juhlat menossa."
Kyllä tietysti pojat saattoivat ajatella, voiko sinne mennä.
Mutta kun yksi lähtee kaunis tyttö käsipuolessa, -
niin lähtee toinen ja kolmas... Niitä lähti yli 20 000!
Mitä ne tekevät juhlissa?
Siellä harrastetaan juuri Baalin kulttia eli vääränlaista seksiä.
Raamatun mukaan seksi kuuluu vain miehen ja naisen avioliittoon.
Irtoseksiä harrastetaan ja siihen jäätiin kuin täi tervaan.
Kuten nykyään porno sitoo niin kristittyjä kuin muitakin miehiä, -
niin samalla tavalla kävi tuolla.
Mooseksen piti vielä tämäkin nähdä ennen kuin hän kuolee.
Siitä tuli semmoinen joku vitsaus, -
että 24 000 israelilaista kuoli.
Siellä joen takana on se Luvattu maa.
Mooses tietää, että hän ei sinne pääse, mutta pyytää Herraa: -
"Anna Sinä tälle kansalle seuraava johtaja."
Tietysti Mooses miettii, että Joosuasta tulisi hyvä johtaja, -
mutta hän ei mene Herraa neuvomaan. Herra sanoo, että se on Joosua.
Nyt sinun tehtäväsi, Mooses, on rohkaista häntä -
ja antaa osa arvoasi Joosualle, kuten vanha käännös sanoo.
Näin kansa alkaa luottaa Joosuaan eikä ajattele, -
että Mooseksen pitää... ja aina vaan Mooses.
Tämä on hyvän johtajan tärkeä ominaisuus, -
että hän etsii työlleen jatkajan ja rohkaisee sitä jatkajaa.
Rohkaisee myös laumaa, että se ottaisi vastaan seuraavan johtajan.
Näin Mooses teki. En usko, että Raamatussa on ketään, -
jolle on yhtä usein kuin Joosualle sanottu: "Älä pelkää."
Järjestetään kahdet virkaan- asettajaisetkin. Yksi ei riittänyt.
Kun jatkajapuoli on järjestyksessä, -
niin Mooses elää jo elämänsä viimeisestä kuukautta.
Herra sanoo hänelle: "Et pääse tuon joen yli, mutta saat kiivetä -
Nebo-vuorelle ja saat edes nähdä sen maan sieltä.
Sitä ennen Mooseksen täytyy pitää jäähyväispuhe.
Se onkin Raamatun pisin puhe, melkein yhtä pitkä kuin 5. Moos.
Puheen teema on Muista, älä unohda.
Muista, miten Herra on sinua auttanut.
Sinä et ollut uskollinen, mutta Herra oli. Älä tätä unohda.
Muista myös, että et enää palvo epäjumalia, kuten matkan varrella.
Siellä on 2 pitkää lukua, joissa esitetään ne siunaukset, -
jotka Israelin kansa saa pitäessään 10 käskyä.
Ja kiroukset, jotka se saa, jos se rikkoo käskyt, etenkin 1. käskyn.
Kirouksissa on lueteltu pakkosiirto, monet sairaudet, -
sodassa hävitään ja viljaa ei saada ja kaikki tämmöiset.
Niin, yksi Mooseksen jäähyväis- puheen pointti onkin -
Jumalan Sanan arvostaminen: Teillä on tämä Sana. Kuunnelkaa nyt sitä.
Siinä Mooses on erilainen kuin muut Raamatun henkilöt - paitsi Jeesus -
että Hän oli Jumalan Sanan välittäjä vailla vertaa.
Kun tulivat jesajat, jeremiat ja muut profeetat, -
ne usein viittasivat Moosekseen, ei suoraan, -
mutta siihen, mitä Mooses oli jo opettanut.
Semmoinen Jumalalta suoraan saatu ilmoitus - se loppui häneen.
Se sanotaankin, ettei tämmöistä profeettaa enää tullut -
paitsi tietysti Jeesus.
Sitten tulee se Mooseksen elämän viimeinen päivä.
Hän on 120-vuotias. Sanotaan, -
että hänen jalkansa olivat ihan kunnossa ja samoin silmät.
Jumala oli pitänyt hänet vetreänä tehtävää varten.
Ennen kuin hän kiipeää vuorelle, hän tekee vielä yhden laulun.
5. Mooseksen kirjan lopussa on Mooseksen virsi.
Sitten hän vielä siunaa joka ikisen heimon erikseen.
Tässä laulussa on aika negatiivisia sävyjä.
Mooses ymmärtää, mitä hänen kansansa historia tulee olemaan.
Ei se ole voittokulkua, vaan semmoista synnin historiaa.
Samalla Mooses tajuaa sen, että Jumala vetää suunnitelmansa läpi.
Siinä siunauksessa hän sanoo esimerkiksi näin: -
"Sinun turvasi on ikiaikojen Jumala, sinua kantavat ikuiset käsivarret."
Kyllä Mooseksen oikeastaan siksi oli hyvä kuolla, että hän tiesi: -
"Työni on valmis. Se on loppu. Viimeinenkin sana on sanottu."
Ja kirjoitettukin. Kirjakääröt olivat siellä Kaikkein pyhimmässä.
Sitten hän lähtee vuorelle, kiipeää sinne ja sinne jää.
Siellä hän kuolee, ja Herra hautaa hänet.
Ei vuorelle vaan johonkin laaksoon.
Kukaan ei koskaan tullut tietämään, missä Mooseksen hauta on.
Varmaan hyvä asia. Siitä olisi tullut valtava pyhiinvaelluskeskus.
Siellä olisi lentokenttäkin nyt. Sen sijaan Herra joka kevät -
pistää kukat hänen haudalleen. Mooses näet kuoli keväällä -
ja silloin siellä vuoret ovat kukkia täynnä.
No, päättyykö Mooseksen elämä tähän?
Ei se pääty. Paitsi, että on olemassa iankaikkinen elämä, -
niin vielä on yksi kertomus UT:ssa Mooseksesta. Mikä se onkaan?
Se on Kirkastusvuori. Siellä Israelin vuorella seisovat Mooses -
ja Elia Jeesuksen vieressä. Siinä on 3 opetuslasta, -
jotka tulevat kirjoittamaan sitä Uutta testamenttia.
Nyt Mooses saa rukousvastauksen, -
jota hän ei oikein enää uskonut saavansa.
Ensinnäkin hän pääsi Luvattuun maahan. Siellä hän nyt seisoo.
Toiseksi, hän saa seistä Kuninkaan vieressä, sen odotetun Messiaan, -
Jumalan Karitsan, johon kaikki uhrit ovat tähdänneet.
Tiedättekö, mistä he keskustelevat? Luukkaan evankeliumi sanoo, -
että he puhuivat Jeesuksen pois- menosta, mutta sana on 'exodus'.
Exodus, meren yli kulkeminen.
Jeesus joutuu Kuoleman meren ylittämään.
Varmasti sen keskustelun aikana Moosekselle selviävät -
viimeisetkin arvoitukset. Miten oli mahdollista, -
että Herran suunnitelma toteutui kansasta huolimatta.
Ja vaikka hänkin oli semmoinen. Mooseshan ei päässyt -
luonneviastaan, äkkipikaisuudesta eroon.
Hän tappoi Egyptissä 40-kymppisenä sen valtion virkamiehen.
Ja Hän epäsi oman pääsynsä Luvattuun maahan suuttumalla -
ja lyömällä kalliota, kun sille olisi pitänyt puhua.
Vaikka johtaja ja kansa ovat tämmöisiä, -
niin Jumalan suunnitelma toteutuu: Hän lähetti Vapahtajan.
Oli varmaan ihmeellistä katsella Jeesuksen kasvoja!
Mooses oli nähnyt vilahduksen Jumalan selkäpuolesta.
Nyt hän saa katsoa kasvoja.
Raamatun mukaan ne loistivat aurinkoa kirkkaammin.
Jumalan kasvojen kirkkauden sai Mooses nähdä.
Miksi Hänen kasvojensa näkeminen ei ollut enää kuolemaksi?
Siksi, että siinä oli se sovitus mukana.
Tämä Jumala kantaisi maailman synnit ristillä.
Siksi Häntä sai katsoa. Sai jopa lyödä nyrkillä kasvoille ja sylkeä.
Näin me evankeliumeista luemme.
Niin, Mooses ei ollut epätoivoinen. Hän näki sen ikuisen isänmaan, -
johon Aabraham oli uskonut.
Patriarkoista sanotaan Heprealais- kirjeessä näin (Hepr. 11:13): -
Aabraham ei saanut maata omakseen, vain hautapaikan, -
josta hän maksoi 6 kg kultaa!
Samoin ei saanut Mooses Luvattua maata, -
mutta Aabrahamin tavoin hän uskoi taivaalliseen isänmaahan.
Siksi hän ei ollut onneton ja toivoton kuollessaan Nebo-vuorelle.
Taivaalliseen isänmaahan saamme mekin uskoa.
Jos elämä on vaikeaa - tai hirveän vaikeaa, -
niin kyllä se siellä korvaantuu.
Lopetamme taas virrenvärssyyn, joka on samalla rukous.
Siis vielä lähdön tullessa seisothan rinnallani, -
kuoleman ahdistuksessa suot turvan haavoissasi.
Saan jälleen silmät avata luonasi rauhan maassa, -
Sinua, Jeesus, katsella juhlassa autuaassa. (Virsi 613)
Kiitoksia! Näkemiin!
Hyvä katsoja! Jos koet saaneesi jotain irti -
tästä Raamattu rakkaaksi -sarjasta, jossa puhutaan Mooseksesta, -
kutsun sinua mukaan kannattamaan sitä myös taloudellisesti.
Voit nähdä puhelinnumeron ruudussa. Puhelu maksaa aina 12 euroa.
Voit lahjoittaa myös pankkitilille. Viitenumero on siinä mukana.
Tekstitys: Tuula-Riitta Virrankare